
	Cynllun Gweithgaredd

	Gweithgaredd:
Dechrau adnabod a ffurfio rhifau o 1-10  a cyfateb gwrthrychau gyda’r rhif cywir.

	Nifer o blant: 
8 plentyn ym mhob grŵp. 
	Oed y plant:  
Plant oedran 4 i 5 mlwydd oed. (Dosbarth Derbyn)
	Nifer o oedolion:
1 oedolyn gyda’r grwp, 2 oedolyn yn y dosbarth gyda gweddill o’r plant. 

	Lleoliad: 
Yn ardal allanol y Cyfnod Sylfaen.
	Amser paratoi:
5 i 10 munud.
	Amser gweithgaredd:
25 munud i phob grwp. 

	Adnoddau:
· Sialc
· Tywod
· Cardiau Rhifau 1- 10
· Gwrthrychau naturiol o’r ardal allanol 
· Numicon 
· Llinell rhif 


	Amcan/ion y weithgaredd:
Fod y plant yn adnabod rhifau o 1 – 5 yn gyntaf ac yn gallu ei ffurfio yn gywir, symud ymlaen i rhifau 6 – 10 os maent yn gallu adnabod y rhifau o 1 – 5. Hefyd ei bod nhw yn gallu cyfateb y nifer cywir o’r gwrthrychau naturiol gyda’r rhif cywir, trwy gwneud hyn ei bod nhw yn cyfri’r gwrthrychau yn ystod y weithgaredd.  
Sgiliau echddygol manwl yn datblygu trwy’r dal y sialc yn gywir.


	Cysylltiadau â deilliannau:
· cyfrif hyd at 10 o wrthrychau’n ddibynadwy
· adrodd rhifau i 20, ymlaen ac yn ôl, ac o fannau cychwyn gwahanol 
· darllen ac ysgrifennu rhifau hyd at 10 o leiaf
                                                                  (Llywodraeth Cymru, 2015: 31).


	Gwahaniaethu:
Y grwpiau gwanaf yn dechrau gyda rhifau o 1-3 ac yn symud ymlaen i 4-5 ac yr grwpiau cryfaf yn dechrau gyda 1-5 ac yn symud ymlaen i 6 – 10. Os bod rhai o’r plant yn cael anhawster gyda rhai o’r rhifau, gall y plentyn canolbwyntio ar y rhif yma. 

	Iechyd a diogelwch:
Gwneud yn siŵr bod dim byd anaddas yn yr ardal allanol. 

	Rôl yr oedolyn/oedolion:
Cyfri y rhifau gyda’r plant i ddechrau yn defnyddio llinell rhif, yna dangos i’r grŵp sut mae ffurfio y rhifau yn gywir. Esbonio i’r plant beth ydi pwrpas y gweithgaredd a beth bydden yn gwneud. Bydd yr athrawes ar gael i cynorthwyo os oes plentyn yn cael anhawster gyda adnabod neu ffurfio rhifau neu angen bach o gymorth.

	Y weithgaredd:
Bydd y weithgaredd yn cael ei chynnal tu allan yn yr ardal allanol. Os fydd y tywydd ddim yn caniatáu hyn mi fydd y weithgaredd yn cael ei wneud tu fewn yn y dosbarth. Mi fydd esboniad am 5 munud o’r weithgaredd a 5 munud yn cyfri gyda’r plant ac yn dangos iddynt sut i ffurfio’r rhifau. Mi fydd y grŵp yn cael ei rhannu yn ddau, bydd pedwar plentyn yn ymarfer adnabod a ffurfio rhifau tra bod y pedwar plentyn arall yn cyfateb y nifer cywir o gwrthrychau naturiol gyda’r rhif cywir. Byddwn yn cylch troi y plant ar ôl 10 munud mewn pob gorsaf. 
Bydd y plant yn defnyddio sialc a tywod i ymarfer ffurfio rhifau, Sialc ar y llawr ac yna byddant yn defnyddio ei bysedd neu darnau o pren os maent eisiau i ffurfio rhifau yn y blwch tywod sydd yn yr ardal allanol. Byddant yn ymarfer ffurfio rhifau o 1 i 10.
Gyda’r cyfateb bydd y plant yn defnyddio gwrthrychau naturiol maent yn gallu chwilio yn yr ardal allanol ac yn cyfateb y nifer cywir o gwrthrychau gyda’r rhif. Gall cyfri y defnyddiau naturiol wrth fynd ymlaen ac defnyddio ‘Numicon’ i helpu gyda’r cyfri os maent yn cael anhawster. 
Bydd y plant symud ymlaen i rhifau fwy y tro nesaf ac yn defnyddio gwahanol defnyddiau yn lle tywod a sialc. 





Gwerthusiad
Un o cryfderau y cynllun gweithgaredd ydi fod y gweithgaredd yn ymarferol. Dywed Carruthers a Worthington (2006) fod Piaget yn rhoi pwyslais ar ymreolaeth a dysgu trwy gwneud fodd bynnag roedd Vygotsky yn meddwl fod plant yn dysgu mathemateg trwy trafodaeth gyda athrawon a chyfoedion i symud dealltwriaeth y plentyn ymlaen. Mae Bruner yn cytuno gyda Vygotsky ac yn uchaf bwyntio y pwysigrwydd o cyfathrebu gyda eraill (Tucker, 2014). 
Cryfder arall o’r cynllun gweithgaredd yma ydi ei fod yn cael ei chynnal yn yr awyr agored. Yn ôl Council for Learning Outside the Classroom (2009) mae dysgu yn yr awyr agored yn rhoi cyfleoedd i plant i gweld y byd naturiol ac yn cynnig profiadau sydd yn unigryw i’r awyr agored fel yr tywydd a’r tymhorau. Mae hefyd yn cefnogi plant gyyda datrys problemau ac yn cynnig lle, lle ar gyfer archwilio, arbrofi, darganfod ac i fod yn actif. Mae chwarae yn yr awyr agored hefyd yn rhoi cyfle i chwarae yn rhydd a ddiogel tra ei bod nhw ei hunain yn asesu risgiau ac yn datblygu sgiliau i rheoli sefyllfaoedd newydd (Council for Learning Outside the Classroom, 2009). Dywed Pratt (2011, dyfynnwyd yn Tucker, 2014: 22) er mwyn i plant fod yn mathemategwr effeithiol dylen datblygu anianawd mathemategol. Gall hyn cael ei cefnogi trwy gwneud mathemateg yn yr awyr agored sydd yn codi ymwybyddiaeth plant fod mathemateg o’i gwmpas yn bob man. Yn ôl Tucker (2014) trwy darganfod mathemateg yn yr awyr agored mae plant yn elw trwy:
· annog fforiad a cymryd risg
· cynnig synnwyr a rhyddid heb cyfyngiadau amgylchedd tu fewn
· cefnogi lles emosiynol
· cyfrannu at hunanddelwedd y plentyn fel mathemategwr

Trwy defnyddio tywod yn yr awyr agored gall plant cyfathrebu gyda’r defnydd yn defnyddio ei corff i gyd. Gallent defnyddio ei synhwyrau i gyd, cludo’r defnyddiau i mannau arall a’i defnyddio mewn gwahanol ffyrdd a teimlo yn gyffyrddus gyda presenoldeb oedolion gerllaw wrth iddynt gwneud yr weithgaredd (White, 2014).  Yn ôl Tucker (2014) mae’r amgylchedd yn chwarae rôl bwysig mewn gallu y plentyn i ddatblygu fel dysgwr hunan rheoledig. Mae amgylchedd dysgu sydd yn hyrwyddo hunan-barch, dysgu annibynnol ac yn annog cymryd risg yn fwy llwyddiannus wrth cefnogi asiantaeth a effeithlonedd plant. Mewn yr amgylchedd Blynyddoedd Cynnar, dylai lle gwag cael ei gwahani mewn i ardaloedd gwahanol i ddysgu. Gall yr ardaloedd yma darparu cyfleoedd dysgu mathemategol le gall plant cwrdd i drafod syniadau, datrys problemau a gwneud cysylltiadau pwysig rhwng mathemateg a dysgu (Tucker, 2014). Dadlau Pound (2008, dyfynnwyd yn Tucker, 2014) fod cynnig cyfleoedd yma yn cael ei croesawi oherwydd y cysylltiadau rhwng mathemateg ac agweddau eraill o fywyd a dysgu.
Un o wendidau'r cynllun gweithgaredd ydi fod yr oedolyn yn cymryd gormod o gyfrifoldeb yn y gweithgaredd. Yn ôl Pound (2005) roedd Maria Montessori yn credu fod y plentyn yn gallu bod yn rhydd dim ond pan mae’r oedolyn yng ngwyliwr llym. Mae unrhyw weithred gan yr oedolyn sydd ddim yn ymateb i ymddygiad dan sylw'r plentyn yn lleihau rhyddid y plentyn. Fodd bynnag yn ôl Llywodraeth Cymru (2015) dywedir mewn dogfen Fframwaith y Cyfnod Sylfaen dylai plant cael cyfleoedd i ddatblygu ei sgiliau mathemategol trwy, cael amrywiaeth o fathau o chwarae a gweithgareddau wedi cynllunio yn cynnwys rhai dan arweiniad plant. Yn ogystal ag ysbrydoli gweithwyr Blynyddoedd Cynnar i adael i blant cael dewis, mae Piaget wedi helpu gyda datblygiad mathemategol trwy hyrwyddo gweithgareddau cyn rhif fel cyfateb a didoli cyn bod y plentyn yn gallu symud ymlaen i gyfri a thrin rhifau (Tucker, 2014). Fodd bynnag dadlau Siraj-Blatchford et al, (2002 dyfynnwyd yn Tucker, 2014:8) er mwyn i blant cael gwneud cynnydd mewn mathemateg mae angen iddyn nhw fod ynghlwm mewn dysgu cyfundrefnol a canolbwyntiedig mewn grwpiau bach le mae oedolion yn dysgu yn weithredol.
Gwendid arall gall effeithio ar y cynllun gweithgaredd ydi bod diddordebau'r plant ddim wedi cael ei ystyried. Yn dilyn ymweliad Estyn i Gylch Meithrin yn de Cymru, dywedir Estyn (2017) fod y Cylch Meithrin yn cofleidio diddordebau plant er mwyn ysbrydoli datblygiad mathemategol y plant. Dangoswyd fod gan ran fwyaf o’r plant sgiliau rhifedd arbennig oherwydd cynllunio i ddiddordebau'r plant (Estyn, 2017). Yn debyg i hyn roedd arsylwadau Montessori yn awgrymu bod plant yn mwynhau dysgu mewn amgylchedd wedi’u cynllunio i gwrdd â’u hanghenion a bod plant yn gallu dysgu i ddarllen, ysgrifennu a chyfri o oedran cynnar (Pound, 2005). Dywed Tucker (2014) hefyd fod cysylltu mathemateg gyda thema a diddordebau'r plant yn helpu gyda datblygiad mathemategol y plentyn.
Un gwendid arall o’r cynllun gweithgaredd ydi fod dim asesiad risg wedi ei gynnwys yn y cynllun gweithgaredd. Un o’r pethau pwysig wrth wneud asesiad risg yn ôl (HSE, dim dyddiad) ydi i adnabod y risgiau yn gywir. Gall gwneud hyn trwy gerdded o amgylch yr ardal rydych yn asesu. Wrth wneud yr asesiad risg dylai ystyriaeth fod i bwy gall cael niwed a sut. Ar ôl hynny mae angen gweld sut i leihau'r risg er mwyn fod y gweithgaredd dal yn gallu cael ei chynnal (HSE, dim dyddiad).
Cafwyd rhai gwahaniaethu yn y cynllun gweithgaredd ond dim gwahaniaethu at blant gydag anghenion dysgu ychwanegol. Yn ôl DfEE (1999b dyfynnwyd yn Fox a Surtees, 2010:12) dylai gwahaniaethu fod yn hylaw gyda dim mwy na tri lefel o waith yn yr un ardal o fathemateg. Dywed Fox a Surtees (2010) mae dim darparu plant abl gyda mwy o’r un gwaith na lleihau'r profiadau i’r rhai sydd gydag anghenion dysgu ychwanegol ydy gwahaniaethu ond yn hytrach cynnwys pob un plentyn mewn gwaith cyfredol sydd yn addas i anghenion a gallu unigol y plentyn. Yn ôl Fox a Surtees (2010) mae yna berygl i blant gydag anghenion dysgu ychwanegol i gael mynediad cyfyngedig i’r cwricwlwm mathemategol. Mi fydd targedau'r plant yn cyfeirio at ddealltwriaeth syml o rif, sgiliau a ffeithiau ond yn colli allan ar faterion ehangach ym mathemateg. Mae’n bwysig fod y plant sydd gydag anghenion dysgu yn cael profiad a sialens gwaith mathemategol a ffyrdd gwahanol o gofnodi gwaith. Gyda sgiliau proffesiynol yr athrawon, ei cwestiynau ac adnoddau a chefnogaeth ychwanegol, mae’n bosib i’r plant i weithio fewn fframwaith y wers ac yn osgoi cael ei gyfyngu yn ei dysgu (Fox a Surtees, 2010).  Dywed Llywodraeth Cymru (2017a) fod proffil y cyfnod sylfaen wedi ei chynllunio i gwrdd ag anghenion plant sydd gydag anghenion dysgu arbennig ac anghenion dysgu ychwanegol.

Adnoddau 
Dywed McGrath (2010) fod cyfuniad o ddarnau chwarae rhydd ac offer strwythuredig gosodedig yn rhoi amryw o brofiadau dysgu gwahanol. Dywedir Rowland et al (2009 dyfynnwyd yn McGrath, 2010:25)  fod llai o ddefnydd o offer strwythuredig a bod angen y cydbwysedd yna cael ei ail orchuddio. Gall defnydd strwythuredig cael ei chwarae gydag yn ddychmygus. Mae plant yn dysgu mewn ffordd gorfforol trwy ddefnyddio darnau chwarae mawr neu fach, tu fewn neu du allan (McGrath, 2010). Dylai adnoddau fod yng nghyraeddadwy i blant fel ei bod nhw yn gallu dewis adnoddau dros ei hunain sydd yn siwtio ei bwrpasau (Play England, 2007).
Dywed White (2014) mae defnyddiau naturiol yw’r adnoddau gorau i ddarparu yn chwarae awyr agored ar draws pob maes dysgu. Gall chwilio'r defnyddiau yn hawdd neu fynd i’w casglu o’r byd o gwmpas. Gall y defnyddiau cael ei gyflwyno mewn ffyrdd sydd yn apelio at blant. Mae gan ddefnyddiau naturiol gwerth chwarae arbennig sydd yn cefnogi amrywiaeth o chwarae a dysgu ar draws y cwricwlwm (White, 2014). Mae defnyddiau naturiol yn cyfrannu at bob ardal o ddatblygiad. Fel adnoddau chwarae, mae’r defnyddiau yn hollol agored ac yn gallu cael ei defnyddio mewn ffyrdd gwahanol (White, 2014). Yn ôl Tucker (2014) mae’r adnoddau gorau yn debygol o fod yn rhai esthetig fel mes, cragen a concyrs. Dywed Tucker (2014) fod adnoddau yn fwy llwyddiannus pan maent yn berthnasol i’r thema ac yn ystyrlon i’r plentyn. Rhai adnoddau sydd yn hanfodol i ofyniadau sylfaenol ydy offer mesur, pren mesur a thap mesur, jygiau, siapiau 2D a 3D, blociau, ffyn cyfri a glain.  Dywed Oxfordshire County Council (2008) fod angen ystyried anghenion y plant wrth ddewis adnoddau. Ydi’r adnoddau yn adlewyrchu cydraddoldeb ac amrywiaeth? Yn ôl Macmillan (dim dyddiad dyfynnwyd yn Oxfordshire County Council, 2008: 16) dywedir fod yn bwysig i greu amgylchedd lle bydd addysg yn anochel. Mae’r amgylcheddau le mae chwarae yn cymryd rhan yn bwysig iawn yn ôl Play England (2007), cyfrifoldeb yr oedolion ydi i ddewis adnoddau a defnyddiau wedi selio ar y wybodaeth o ddatblygiad plant a diddordebau'r plant.
Dywedir TTS Group (2017) fod adnoddau naturiol yn darparu cyfleoedd dysgu gwych gan ei fod nhw yn edrych, teimlo, arogli a blasu yn wahanol. Dydy adnoddau plastig ddim yn rhoi'r un posibilrwydd yn ôl TTS Group (2017).  Gwelon fod defnyddio adnoddau fel blociau pren yn darparu plant gyda phrofiadau pen agored gan fod yr adnoddau un gallu bod yn un rhywbeth. Maent yn caniatáu plant i fod yn greadigol ac i fynegi ei hunan yn rhydd trwy chwarae, sef yn osgoi chwarae cyfyngedig gan gynrychiolaeth adnoddau plastig (TTS, 2017). Dywed Play England (2007) mae’r adnoddau gorau i ddatblygu creadigrwydd plant ydy'r rhai sydd ym mhen agored. Dylai adnoddau sydd wedi cael ei dewis i blant ac anghenion fod yn addas o ran datblygiad. Er mwyn cefnogi ymchwiliad plant yn chwarae, dylai fod amrywiaeth o ddefnyddiau o liwiau, siapiau, maint a gwead (Play England, 2007).
Esboniad – Rôl yr oedolyn
Yn ôl Pound (2006) mae llawer o athrawon ysgolion Cynradd yn gweld hi’n anodd ymdrin â mathemateg mewn ffordd sydd wedi profi yn llwyddiannus mewn datblygiad plentyn yn ei iaith gyntaf. Tynnir sylw at ddiffyg hunan hyder, ac yr anhawster o weithio tu allan cynllun gwaith yr ysgol. Dywed Pound (2006) os nad ydy plant yn cael eu hannog i feddwl dros ei hunain, i wneud dewisiadau a phenderfyniadau, i adlewyrchu ac i oddef ansicrwydd o oedran cynnar, bydd gallu'r plant yn hwyrach yn ei bywydau yn cael ei effeithio.
Dywed Llywodraeth Cymru (2013) fod cyfrifoldeb gyda phob un o’r athrawon i ddatblygu a gwerthuso sgiliau rhifedd yn yr ysgolion. Dylai athrawon asesu'r plant trwy ddefnyddio’r Fframwaith Llythrennedd a Rhifedd er mwyn gweld cryfderau plant a ble sydd pa feysydd sydd angen datblygu arnynt ac i helpu gyda chynllunio datblygiadau a chwricwlwm yn yr ysgol (Llywodraeth Cymru, 2013). Os fod gweithwyr proffesiynol yn diffyg hyder yn ei gallu mathemategol, mi fydd hyn yn cael effaith ar y plant a’i theuluoedd (Pound, 2008). Yn cytuno gyda hyn mae Jones (2012), dywedir fod profiadau plant ac oedolion i fathemateg a rhifedd yr un stori sef agwedd eu hunain tuag at fathemateg. Dywed Jones (2012) fod llawer o blant yn edrych ymlaen at gymryd rhan mewn diwrnod mathemateg tra bod eraill yn edrych ar fathemateg fel gwastraff amser. Dywedir Jones (2012) fod angen i hyn newid. Dywed National Numeracy (2012), agweddau negyddol ydi’r gwreiddyn i’r argyfwng rhifedd. Er mwyn i lefelau rhifedd i wella mae angen agweddau pawb tuag  at fathemateg i newid.
Dywedir Llywodraeth Cymru (2017a) fod angen i weithgareddau mathemateg fod yn rhan o fywyd a phrofiadau pob dydd y plentyn. Mae cyfathrebu a siarad am fathemateg a chysyniadau mathemateg yn rhan bwysig o ddysgu a dealltwriaeth plant, sydd yn cefnogi gydag asesiad y plant o’i sgiliau a dealltwriaeth. Yn ôl  The National Strategies: Early Years (2009) mae arsylwi ar chwarae plant yn helpu gweithwyr y Blynyddoedd Cynnar i werthfawrogi ei dealltwriaeth fathemategol a dangos ffyrdd i gefnogi’r datblygiad. Dylai profiadau a gweithgareddau mathemategol fod yn addas ac yn adeiladu o gyflawniadau blaenorol y plant. Mae’n bwysig fod ddim bylchau mewn dysgu mathemategol y plant fel ei bod ddim yn colli elfennau hanfodol yn ei dealltwriaeth tuag at ei gysyniadau mathemategol (Llywodraeth Cymru, 2017a).  Dylai athrawon defnyddio Fframwaith Llythrennedd a Rhifedd Cenedlaethol i asesu cynnydd pob un plentyn er mwyn gallu siarad gyda’r plentyn, rhieni ac athrawon eraill am gryfderau cyfredol y plentyn ac ardaloedd sydd angen gwella (Llywodraeth Cymru, 2013b). Dywed DCSF (2008, dyfynnwyd yn Tucker, 2014) fod angen i ymarferwyr cael gwybodaeth gryf o’r pwnc gan ei fod yn bwysig er mwyn cefnogi'r plant gyda’i gallu i ddatrys problemau.
Yn ôl Cyngor Gofal Cymru (2013) dylai fod gweithwyr proffesiynol sydd yn gweithio yn y Blynyddoedd Cynnar gallu:
· Hyrwyddo datblygiad rhifedd yn dysgu cynnar plant
· Hyrwyddo dysgu cynnar plant yn yr amgylchedd ysgol
· Arwain y gwaith o gefnogi sgiliau plant o ran dysgu fathemategol, archwilio a datrys problemau
· Cynnal amgylcheddau i ddiwallu anghenion plant
                                                                       (Cyngor Gofal Cymru, 2013).

